રમેશચંદ્રભાઇ ભૂતકાળ અને વર્તમાનની કંપેરીઝન કર્યા કરતા હતા. અત્યારનો સમય એ નિઃશંક પણે ‘ફાસ્ટફૂડીયો’ સમય છે. આવામાં જૂના મૂલ્યોને વર્તમાન સંદર્ભમાં વ્યવહારલક્ષી રીતે ગોઠવીને ચાલવું એ ‘સમયની ડિમાન્ડ’ હોય છે. ટીનએજર શનાયા અત્યારે જેટલા કલાકો અભ્યાસમાં ગાળતી હશે તેટલા કલાકો એના ડેડી કરણ નહીં જ ભણતા હોય. એ જમાનામાં એક માણસ ‘કમાય’ અને બાકીના ‘ખાય’ એવી સ્થિતિ હતી. આજે દરેકે કામ કરવું ઓલમોસ્ટ અનિવાર્ય બન્યું છે. દેરેક કામ કરવું એ આર્થિક જરૂરિયાતની સાથે સામાજીક અને માનસિક જરૂરિયાત બની ગઇ છે. પતિ-પત્ની જ્યારે પેરન્ટસનો રોલ ભજવવા ઘરે આવે છે ત્યારે માત્ર ‘પૂછ-પરછ’ કરવા કરતા બેલેન્સ્ડ ઈમોશનલ વાત કરે એ પણ જરૂરી છે. આજ-કાલના તરૂણો પર સમાજની અને મિત્રોની અસર સૌથી વધુ પ્રભાવી હોય છે એ વાત ખ્યાલમાં રાખવી ઘટે.